title: Oyarzun
text: Oyarzun (Oiartzun en basco y oficialmente, Oyarzun en castellano) ye un municipio basco situato a una distancia de 12 km de Sant Sabastián. A suya población ye de 9.806 habitants (2007), en una superficie de 59,71 km² y una densidat de población de 164,23 hab/km².
  
  Barrios 
  A localidat de Oiartzun ye dividida en ueito barrios: Altzibar, Arragua, Ergoien, Elizalde (nuclio d'a localidat y on se troba a ilesia, d'astí o suyo nombre Eliz: "Iglesia" + Alde, "Lato" u "Zona"  = Elizalde, "lato u zona d'a ilesia"), Gurutze, Iturriotz, Karrika y Ugaldetxo.
  
  Toponimia 
  Se crei que o nombre d'Oyarzun vien d'o de Oiasso, antiga ciudat d'epoca romana que yera en l'actual Irún y que tamién amaneix como Oiasona, Oeaso u Oiarso en as fuents. Encara que o nuclio urbán d'Oiasso yera fuera d'o termin municipal actual d'Oyarzun, si que i heba menas romanas en a zona de Peñas de Aya y la val d'Oyarzun formaba parte de l'aria d'influencia d'ixa ciudat.
  
  Dimpués este nombre evolucionó en o periodo medieval pa ser conoixito como Oiarso; mes tarde lo escribirían Oyarçun, Oyarzun, Oyarzcun, etc. en castellano y en romance navarro. Esta evolución debió estar por lo pareixito con a parabra basca Oihartzun que significa eco (etimolochía popular).
  
  Presonalidatz naixtas d'Oyarzun 
   Sebastian Mendiburu (1708-1782), escritor en idioma basco.
   Manuel Lekuona (1894-1987), escritor en idioma basco, mosén y historiador.
   Enrique Abril (1908–1976): pelotari.
   Jon Oñatibia (1911-1979), escritor en idioma basco, musico y politico, nombrato fillo predilecto d'a villa.
   Pedro Berrondo (1919-2002), escritor en idioma basco y mosén. Traductor d'a obra Don Quijote a o basco.
   Juan Maria Lekuona (1927-2005), escritor en idioma basco y mosén.
   José Manuel Azkue (1927–2008): organista.
   Julen Lekuona (1938-2003), miembro d'o grupo musico-artistico-cultural Ez Dok Amairu y traductor.
   Santiago Aizarna (1928): escritor y periodista.
   Txomin Perurena (1943 - ), ex-ciclista profesional y comentarista esportivo.
   Xabier Lete (1944 - 2010), escritor, poeta, cantautor y ex-politico d'Euzko Alderdi Jeltzalea.
   Miguel Mari Lasa (1947 - ), ex-ciclista profesional.
   Hilario Arbelaitz (1952): cocinero. Rechenta o famoso Restaurant Zuberoa que se troba en Oiartzun.
   Pello Añorga (1956 - ), escritor en idioma basco.
   Rufi Etxeberria (1959), politico d'Herri Batasuna, Euskal Herritarrok y Batasuna.
   Josu García (1965): destacato musico, compositor, miembro de Martín & García y Tequila.
   Álvaro Aragón Ruano (1969): historiador.
   Iván Agirre (1975): nadador. Campión d'Espanya de braza.
   Unai Alba (1978): portero de fútbol.
   Gaizka Saizar (1980): futbolista.
   Jon Martin (1981), bertsolari y escritor en idioma basco.
   Iker Leonet (1983 - ), ciclista profesional.
   Alaia Martin (1987 - ), bertsolari.
  
  Localidaz de Guipuzcua